Прывяду прыклад такой канцэпцыі ў польскім павільёне ад Нацыянальнай галерэі мастацтваў “Захента”. Шарон Локарт разам з куратарам Барбарай Пiваварскi падрыхтавалi ў Джардзіні Little review (“Невялікі агляд”). Ён прысвечаны праблемам сталення, першага вопыту і сацыяльнай тэрапіі падлеткаў, але праз прызму педагагічнай школы Януша Корчака. Імя геніяльнага педагога-наватара стала зыходнай кропкай праекта. Ход абраны дакладны, дасціпны і з поўным адчуваннем слушнасці. Праўда, яго нават цяжка сфармуляваць — гэта не больш, чым адчуванне.